ขายทำกำไร TPIP28C1510A และ SAMA28C1512A หลังหุ้นอ้างอิงปรับตัวขึ้นระหว่างวัน
นักลงทุนหันเทรด SET50 DW หนาแน่นในวันพฤหัส หลังจากดัชนีหลักทรัพย์เคลื่อนไหวผันผวน ก่อนจะมีแรงขายกดดันในช่วงภาคบ่ายของการซื้อขายส่งผลให้ดัชนีปิดลบ ณ สิ้นวัน
24 ก.ค. 2558

บล.แมคควอรี กล่าวว่า นักลงทุนหันเทรด SET50 DW  หนาแน่นในวันพฤหัส หลังจากดัชนีหลักทรัพย์เคลื่อนไหวผันผวน ก่อนจะมีแรงขายกดดันในช่วงภาคบ่ายของการซื้อขายส่งผลให้ดัชนีปิดลบ ณ สิ้นวัน โดย S5028C1509C เป็นหนึ่งใน DW ที่มีวอลุ่มหนาแน่นตั้งแต่เช้า ขณะที่ในช่วงบ่ายนักลงทุนหันมาให้ความสนใจ SET50 Put มากขึ้น เช่น S5028P1509B
โดยปิดตลาดราคาเปลี่ยนแปลง +1.2% ขณะที่ SET50 Index ปิดตลาด -0.5%  ส่วนสัญญาซื้อขายล่วงหน้า S50U15 ปิดตลาด -0.7% ส่วนทางด้าน DW บนหุ้นรายตัวนักลงทุนยังให้ความสนใจ DW บน TPIPL หลังจากที่ราคาหุ้นอ้างอิงผันผวน ส่วน DW บน PTT ได้รับความสนใจจากการที่หุ้นอ้างอิงฟื้นตัวในวันพฤหัส โดย DW28 ที่เกี่ยวข้อง เช่น TPIP28C1510A และ PTT28C1510A เป็นต้น
ทั้งนี้ ราคา TPIPL เคลื่อนไหวในกรอบ 2.44-2.52 บาท ส่งผลให้ Call DW บนหุ้น TPIPL มีวอลุ่มเทรดค่อนข้างสูง โดยมูลค่าซื้อขาย DW บนหุ้น TPIPL คิดเป็น 6.8% ของมูลค่าซื้อขาย DW ทั้งตลาด ส่วนทางด้าน DW บนหุ้น PTT นั้น มีมูลค่าซื้อขายคิดเป็น 18.4% ของมูลค่าซื้อขาย DW ทั้งตลาด โดยราคา PTT ฟื้นตัวขึ้นมาปิดตลาดที่ 319 บาท ปรับตัวขึ้น +5.00 บาท หรือ +1.6% ส่งผลให้ Call DW ปรับตัวขึ้นตาม ตัวอย่างเช่น PTT28C1510A +9.5% และ PTT28C1607A +4.5% เป็นต้น
นอกจากนี้ กลุ่มธนาคาร และกลุ่มเทคโนโลยี ยังเป็นกลุ่มที่มีแรงขายในวันนี้ ซึ่งส่งผลให้ Call DW ปรับตัวลดลง ส่วน Put DW ปรับตัวขึ้น ตัวอย่างเช่น IRPC28P1509A +2.9% เทียบกับหุ้นอ้างอิงที่ปรับตัวลง -0.9% ขณะที่ IRPC28C1512A ปรับตัวลง -3.8%
ส่วนข้อมูลการซื้อขาย DW28 ในวันพฤหัส นักลงทุนซื้อสุทธิ KTB28C1510A กว่า 3.1 ล้านหน่วย นอกจากนี้ ยังมีแรงซื้อสุทธิในหุ้นอื่นๆ เช่น ITD28C1509A KBAN28C1511A และ EART28C1511A ส่วนทางด้านแรงขายสุทธิอยู่ใน TPIP28C1510A 27.3 ล้านหน่วย SAMA28C1512A 18.5 ล้านหน่วย  จากการที่หุ้นอ้างอิงปรับตัวขึ้นในระหว่างวัน และมีแรงขายใน S5028C1508A 6.6 ล้านหน่วย อีกด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 29,169.88ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,029.03 ล้านบาท
คิดเป็น 3.5%  